recursal/SuperWikiNEXT-32B huggingface dataset:
Maridalsvannet demmes opp av israndavsetninger som ble lagt igjen under Akertrinnet.  Foto: Wilhelm Joys Andersen 
**Akertrinnet** er en tidsperiode ved slutten av siste istid da det ble dannet en markert israndavsetning i Oslofeltet. 

For rundt 11 700–11 200 kalenderår siden stanset tilbaketrekkingen av innlandsisen midlertidig opp, og i denne perioden ble det lagt igjen morener som bl.a. finnes igjen rett nord for byområdene i Oslo. 

Den store Grefsenmorenen, som danner en åsrygg i nordvest-sørøstlig retning fra Alfaset/Linderud og over Grefsen, er avsatt under Akertrinnet. Det samme ble både den morenen som demmer opp Maridalsvannet, Sognsvann og Bogstadvannet, og den som demmer opp Holsfjorden i Sylling.

Under innlandsisens tilbaketrekking ble det lagt igjen mange israndlinjer mellom ytre Oslofjord og Mjøsa. Av disse er Akertrinnet eldre enn Romerikstrinnet og yngre enn Ås–Skitrinnet.

For rundt 11 000 år siden lå de aktuelle områdene rundt 200 under havoverflata, slik at morenene ble avsatt på havbunnen. I leirelaget som er avsatt over morenemassene er det funnet skall fra havdyr som i dag lever i arktiske fjordstrøk, som på Svalbard.

Geologen Baltazar Mathias Keilhau beskrev i 1838 en lokalitet ved Nydalsdammen, der Akerselva skjærer gjennom Grefsenmorenen:

*«Ogsaa rækkeviis sammenhobede Masser av Blokke, Gruus og Sand forekomme ganske i Nærheden av Staden. Mellom Grefsen-Aasen og Agers Elv ved Nygaardsdalens Møller ligger en høi Banke af dette Material, hvilken man meget tydeligen kan see fra Christiania selv, og som allerede derfra viser seg som om den havde været en Dæmning for Maridalens bagenfor liggende Bassin, hvis Vande brøde ud gjennem Agers-Elvens Rende, efterat have udskaaret den nu her steilt afbrudte Vold. Oppe paa Overfladen av Sand- og Gruus-Masserne ligge meget store Blokke, af hvilke idetmindste de fleste bestaae af Granit- og Syenit-Bildninger.»*

Referanser
----------

1. 1 2 3  *Grefsenmorenen*, Naturhistorisk museum
2. ↑  Fra *Nyt Magazin for Naturvidenskaberne* nr. 1, s. 105–254. Sitert i *Grefsenmorenen*, Naturhistorisk museum

Kilder
------

* (no) Aker-trinnet i Store norske leksikon
* *Grefsenmorenen*, Naturhistorisk museum
* *Oslos geologiske historie*, Naturhistorisk museum

|  |  |
| --- | --- |
| Oppslagsverk/autoritetsdata | Store norske leksikon
 |

Portal: Oslo
**Neha Naveen** (født 25. desember 1986) er en forfatter og politiker (SV) fra Oslo. Hun vokste opp på Stovner.

I 2015 ble romanen hennes *Stupekontroll* utgitt på Gyldendal forlag og i 2017 kom boka *Beveren Bjørk*. I 2010 publiserte hun en novelle i Amnesty-antologien *Akkurat nå*.

Hun har en mastergrad i kulturstudier i tillegg til å ha tatt en to-årig forfatterutdanning fra Norsk barnebokinstitutt. Hun er søster av Mala Wang-Naveen og Meenakshi Naveen-Saugdahl.[]

Naveen er også lokalpolitiker i Oslo for bydelsutvalget i Stovner, der hun er vararepresentant. Naveen representerer SV.

Referanser
----------

1. 1 2  «Neha Naveen, Forfatter hos Periskop». *Periskop*. Besøkt 18. oktober 2020.
2. ↑  «Neha Naveen». *Forfatterkatalogen*. Besøkt 18. oktober 2020.
3. ↑  «Neha Naveen skal delta i fagjuryen for skapende skriving» (PDF) – via Drømmestipendet.no (Norsk kulturskoleråd).
4. ↑  «Bydelsutvalget».

Eksterne lenker
---------------

* «Neha Naveen», fra gyldendal.no

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN
 |
**Helleristningene ved Geithus**, Modum kommune, Buskerud er veideristninger fra eldre steinalder, ca. 6500 år før nåtid. Ristningene består av i alt 30 figurer fordelt på flere felt. De fleste ligger sammen, men på begge sider av Drammenselva og på en øy Kattfossen, rett nord for jernbanebrua (Randsfjordbanen). Et lite felt ligger ca. en kilometer nedstøms fra disse, på en liten øy kalt Katsundholmen, og som også er kjent som «Djeveløya». Her ligger bare to figurer, som for det meste er oversvømt av elva.

Figurene er avbildninger av hjortedyr, og de fleste kan identifiseres sikkert som elg. Det finnes også dyregraver i nærheten som *kanskje* kan være like gamle som ristningene. Dette har fått arkeologen Egil Mikkelsen til å se terrenget i en større sammenheng. For 6500 år siden har stedet ligget nær elveosen, og elva har bare vært fire kilometer lang opp til Tyrifjorden. Øst for stedet har Finnemarka ligget som en stor halvøy som har vært forbundet med fastlandet med et relativt smalt eid ved Sylling. Elveovergangen har dermed sannsynligvis vært en viktig overgang for vilttrekk som har gått øst-vest i området. Dette kan være bakgrunnen for at ristningene er blitt laget akkurat her.

Helleristningene ved Geithus ble første gang beskrevet av arkeologen Jan Petersen i 1916, men de hadde da lenge vært kjent av lokalbefolkningen. Han fant da de to figurene på Katsundholmen og tre ved Kløftefoss. Året etter var den svenske arkeologen Gustav Hallström på stedet, og han fant ytterligere en figur ved Kløftefoss. De øvrige figurene ble funnet etter omfattende undersøkelser ved Mikkelsen i årene 1975-77.

Ristningene er skiltet av Buskerud fylkeskommune.

Litteratur
----------

Egil Mikkelsen: Veideristninger ved Geithus, Modum, Buskerud. *Universitetets Oldsaksamling Årbok 1980/1981*. Oslo 1981
**Compton** er en by i Los Angeles County i California. Byen ligger syd-sydvest for selve Los Angeles. Ved folketellingen i 2010 hadde byen 96 455 innbyggere.

Compton er kjent for stor fattigdom og høy kriminalitet, spesielt når det gjelder gjengvold. Byen har tradisjonelt hatt svart flertall, men de siste 15 årene har folk av mellomamerikansk opprinnelse kommet i flertall. Nabolager i Compton inkluderer Synny Cove, Leland, Downtown Compton og Richland Farms. Gjennomsnittsalderen på innbyggerne i Compton er 25 år, og er relativt lav i forhold til den amerikanske standarden, som ligger rundt 35 år. I 2014 er det ikke like stor fattigdom lenger. De fleste av nabolagene tilhører arbeidsklassen, men det er også noen middelklasse-nabolag.

Kultur
------

Flere kjente rappere som The Game, Eazy-E, MC Eiht, DJ Quik, MC Stolle, Kendrick Lamar, MC Ren, Dr.Dre og Roddy Ricch vokste opp i Compton. Det er ofte trodd at Ice Cube var født og oppvekst i Compton, men han ble egentlig født i South Central nabolaget i Los Angeles. Dette kan komme av at han var med i den kjente rappe-gruppen N.W.A. der alle de andre medlemmene, Eazy-E, MC Ren, Dr.Dre og DJ Yella var fra Compton. NWA gjorde Compton kjent gjennom hele verden som et paradis for gjeng-kriminalitet, dop-smugling og blind vold gjennom sitt andre album Straight Outta Compton.

En viktig voksende minoritet i Compton er filippinere, vietnamesere og folk fra stillehavsøyene. De største gruppene er afroamerikanere og hispanics.

Kriminalitet
------------

Noen av de mest fryktede gjengene i USA, som Bloods, Crips og Surenos ble grunnlagt i Compton. Som følge av Comptons rykte om høy kriminalitet, har man forsøkt å finne en løsning på dette problemet. De senere årene har man opprettet en kampanje, slik at folk kan levere inn skytevåpen, for en viss sum med penger. Dette har ført til at flere tusen skytevåpen har blitt levert inn. Kriminaliteten går sakte, men sikkert nedover ettersom hvert år går.

Compton High School

Referanser
----------

1. 1 2  «Population, Census». US Census. 1. april 2010. Arkivert fra originalen 12. februar 2020. Besøkt 20. januar 2016.
2. ↑  «Compton». Geographic Names Information System, U.S. Geological Survey.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** SUDOC **·** NKC **·** GeoNames **·** MusicBrainz **·** GNIS **·** GNIS
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

Senatet i Illinois holder til i State Capitol i Springfield
**Senatet** er førstekammeret i Generalforsamling i Illinois i USA. Det ble opprettet med den første delstatsgrunnloven i 1818 og består av 137 senator fra enmannsdistrikter.

Senatet møter i delstatskapitolen i Springfield. Den første offisielle arbeidsdagen i en sesjon er den andre onsdagen i januar hvert år. Hovedoppgavene består i å vedta lover, godkjenne delstatsbudsjettet, samtykke til guvernørens embetsutnevnelser, foreslå endringer i delstatsgrunnloven og ratifisere føderale grunnlovsendringer. Senatet har også myndighet til å tilsidesette guvernørens veto med tre-femdels flertall. I tillegg blir riksrettssaker ført Senatet.

Stemmegivning i Senatet foregår ved at medlemmene trykker en av tre knapper. Til forskjell fra de fleste delstater, tillater Senatet i Illinois at medlemmene stemmer enten «ja», «nei» eller «til stede». Det behøves 30 positive stemmer for å vedta lover. Antall negative stemmer har ingen betydning. Å stemme «til stede» har derfor samme virkning som «nei».

Referanser
----------

Eksterne lenker
---------------

* Offisielt nettsted Rediger på Wikidata

* (en) Illinois Senate – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
Helleristningsfeltet ved Kalnes, Sarpsborg
Detalj av helleristningene
**Helleristningene ved Kalnes** er et felt med jordbruksristninger fra bronsealderen ved Kalnes jordbruksskole i Sarpsborg, Østfold.

Feltet består av ca. 50 enkeltfigurer. De mest framtredende er skipsfigurene, som er ganske særpregede. Mange av dem er ganske detaljert utført. Mannskapet er ikke avbildet som de vanlige mannskapsstrekene, de er enkeltindivider som sitter på toftene og holder padleårene over hodet. Forøvrig er det mer vanlige figurer som fotsåler, solsymboler, dyr og skålgroper.

Feltet er skiltet og tilrettelagt for funksjonshemmede av Østfold fylkeskommune.

På svaberget ovenfor og øst for ristningene ligger to gravhauger fra jernalderen. Vest for feltet ble det i 2004 gravet ut en mannsgrav under flat mark fra 800-tallet, med sverd og skjoldbule.

Kilder
------

* (no) «Helleristningene ved Kalnes». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
Oslo Fashion Outlet, 2021.
**Oslo Fashion Outlet** (tidligere **Norwegian Outlet**) er et kjøpesenter i Vestby. Oslo Fashion Outlet er ett av flere outlets rundt om i Europa som eies av VIA Outlets. VIA Outlets har outlets i Oslo, Göteborg, Praha, Amsterdam, Lisboa, Zürich, Palma de Mallorca, Sevilla, Portugal, Wroclaw og Zweibrücken.

Det er også en Norwegian Outlet på Ålgård, som åpnet den 6. april 2016.

Senteret markedsfører seg som en merkevareby ved at det kun inneholder merkeforhandlere av anerkjente merker.

Referanser
----------

1. ↑  Fosse, Dag-Henrik. «Norwegian Outlet åpner på Ålgård 6. april». *Aftenbladet*. Besøkt 16. mars 2019.

Eksterne lenker
---------------

* Norwegian Outlet Ålgård
* Oslo Fashion Outlet
*
Orkana forlags hovedkontor befinner seg i væreierboligen til det forhenværende fiskeværet Svarholt, i Stamsund i LofotenDenne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. *(8. november 2023)*
**Orkana forlag AS** er et norsk forlag som ble grunnlagt i fiskeværet Stamsund i Lofoten i 1993. Forlaget har også kontor i Oslo, men har beholdt hovedkontoret i Stamsund. Orkana gir ut rundt 25 titler i året innen sakprosa og skjønnlitteratur for barn og voksne – på norsk, samisk, kvensk og engelsk. En stor andel av utgivelsene har en tematisk forankring i nord, og omfatter også kokebøker, reiselitteratur og andre bøker om polare temaer.

Orkana Akademisk
----------------

I 2010 ble Orkana akkreditert som akademisk utgiver og har etablert avdelingen Orkana Akademisk som gir ut fagfellevurderte og poenggivende publikasjoner. Disse bøkene utgjør i dag i underkant av halvparten av de årlige utgivelsene. Orkana overtok i 2013 det akademiske forlaget Læringsforlaget og har et utvalg av deres tidligere utgivelser tilgjengelig.

Orkana publiserer også litteratur åpent tilgjengelig på nettet, og har flere årlige utgivelser publisert som såkalt Open Access.

Oversatt litteratur
-------------------

I avdelingen for oversatt litteratur publiserer Orkana også sakprosa og skjønnlitteratur fra flere land, spesielt fra Færøyene og Island som forlaget fra øyriket Lofoten føler et slags fellesskap med. Forlaget har tidligere gitt ut Bárður Oscarssons prisvinnende bok *Den flate kaninen* (Orkana 2013). Ti år senere ble færøyske Marjun Syderbø Kjelnæs nominert av den færøyske juryen til Nordisk råds litteraturpris med dobbeltverket «Karmageitin» (Karmageita) og «Gentukamarið – ein eksistentiell horrorkomedia» (Jenterommet – ein eksistensiell horrorkomedie», som består av en diktbok og en dramatisk tekst. Dobbeltverket er gjendiktet og oversatt til nynorsk av Lars Moa og utgitt av Orkana i 2023.

Kunstbøker
----------

I 2016 ble forlaget Uten tittel grunnlagt av Orkana sammen med kunstbokforlaget Teknisk Industri. Uten tittel er et rent kunstbokforlag som gir ut 5–10 titler i året, og har som mål å fremme kunstfeltet gjennom litteraturen.

Forleggere
----------

Orkana forlag har i dag fire ansatte. Forleggere er Elisabeth Johansen, historiker og siviløkonom, som har drevet Orkana siden etableringen i 1993, og Marcus Bøhn, filosof og økonom.

Eksterne lenker
---------------

* (no) Offisielt nettsted Rediger på Wikidata
* Nettsted til forlaget Uten Tittel
* Nettsted til forlaget Teknisk Industri.
* Intervju med Elisabeth Johansen i Lofotposten

|  |  |
| --- | --- |
| Oppslagsverk/autoritetsdata | Brønnøysundregistrene
 |
Aschberg, en del av den baltiske landrygg
**Den baltiske landrygg** er en rundt 200 kilometer bred rekke av moreneåser som ligger parallelt med sørkysten av Østersjøen fra Jylland til Estland. Det høyeste punktet er Wieżyca, sørvest for Gdańsk, på 329 moh. I Tyskland blir den vestligste delen av landryggen oftest kalt **Den nordlige landrygg**, etter dens beliggenhet i landet.

Landryggen utgjør den vestligste delen av Den østeuropeiske slette og den nordlige delen av Det nordeuropeiske lavlandet. Den ender ved Finskebukta i nordøst. Mot øst går den over i De belarusiske høyder, mens den i sørøst gradvis synker ned mot lavlandet i Polesie. Mot sør faller terrenget ned mot det vidstrakte Wisła-bekkenet. Mot sørvest og vest går landryggen over i Den nordtyske slette og i nordvest faller terrenget mot vest fra åslandet i Schleswig-Holstein til Nordsjøen. 

Den baltiske landryggen krysses av elvene Oder, Wisła, Nemunas og Daugava. Blant landskapene som omfattes av landryggen er, fra vest mot øst, Angeln, Schwansen, Hüttener Berge, Dänischer Wohld, Holsteinische Schweiz, Mecklenburgische Seenplatte, Det pommerske innsjøplatå og De masuriske sjøer.

Jordsmonnet i de lavere delene av landryggen er fruktbart og gir grunnlag for høyproduktivt jordbruk. Rekkene av innsjøer og åsrygger er populære ferieområder. Områdene med fattigere, sandig jordsmonn er i stor grad dekket av granskoger, som for eksempel Schorfheide, Tucholaskogen og Rominckaskogen.

Eksterne lenker
---------------

* «Baltiske landrygg», fra *Store norske leksikon*

|  |  |
| --- | --- |
| Oppslagsverk/autoritetsdata | Store norske leksikon
 |
«Det liberale parti» har flere betydninger.

President Syngman Rhee, formann i Det liberale parti i glansperioden.
**Det liberale parti** (hangul: 자유당, hanja: 自由黨, mr: Chaju-tang) var et konservativt og antikommunistisk politisk parti i Sør-Korea.

I en tale den 15. august 1951 gjorde president Syngman Rhee det klart at han ønsket å organisere et politisk parti før presidentvalget året etter. Rhee bad Yi Bum-seok, dengang ambassadør i Kina, om å etablere partiet. Yi tok utgangspunkt i den sterke organisasjonen til Koreas nasjonalistiske ungdomsforbund og innlemmet Koreas borgerråd, Koreas arbeiderforbund, Bondeforbundet og Koreas koneråd som midlertidige sideorganisasjoner i Det liberale parti. Syngman Rhee fungerte som partiets formann frem til han ble tvunget til å gå av som president i 1960. Under Rhees styre hadde Det liberale parti høy oppslutning.

Partiet stilte ingen kandidater ved valgene i 1963, og man greide ikke å få noen valgt i 1967. Omkring 1970 forsvant den gjenværende aktiviteten i partiet. Deler av Det liberale parti gikk inn i Det demokratisk-republikanske parti ledet av Park Chung-hee.

Referanser
----------

1. ↑  Joong-Seok Seo (1990). «The Korean War and Rise in Power of the Rhee Syngman Regime». *History Review* **(engelsk)** (9): 141.
2. ↑  Nahm, Andrew C. (1993). *Historical Dictionary of the Republic of Korea* **(engelsk)**. Scarecrow Press.

Portal: Korea
Kart over Turkmeneli på et monument i Altun Kopru.
Türkmeneli-flagget
**Turkmeneli** er betegnelsen på et geografisk område i Irak der mange irakiske tyrkere, også kalt turkmenere, holder til. Området ligger like sør for og overlapper delvis den kurdiske regionen i Irak, og store deler kontrolleres av kurdiske peshmerga-styrker. I tillegg til irakiske tyrkere omfatter området en blandet befolkning av arabere, kurdere, assyrere og flere andre etniske og religiøse minoriteter. 

Turkmeneli er en diagonal stripe som strekker seg fra den syrisk grensa ved Tal Afar ned til byen Mendeli ved den iranske grensa i Sentral-Irak. Irakiske turkmenere bor i byer som for eksempel Kerkuk, Tal Afar, Mosul, Erbil, Altunkopru, Tuz Khurmatu, Kifri, Khanaqin, Mendeli og Bedre. Landet ble referert til som «Turcomania» av den britiske geografen William Guthrie i 1785.

Enkelte turkmenske grupperinger ønsker å opprette en turkmensk region, mens kurdiske nasjonalister ønsker å innlemme området i Kurdistan og grupper blant assyriske kristne vil ha en kristen region her. Området er svært sensitivt på grunn av den sammensatte befolkningen og beliggenheten mellom det kurdiske nordøst og det arabiske sør-Irak.

I henhold til paragraf 4 i den irakiske grunnloven fra 2004 skal turkmensk være offisielt språk i Turkmeneli og andre steder i Irak hvor turkmenere holder til, men denne lovfestede retten har likevel ikke blitt imøtesett alle steder.

Referanser
----------

1. ↑
2. ↑
3. ↑
4. ↑  «Arkivert kopi» (PDF). Arkivert fra originalen (PDF) 13. februar 2012. Besøkt 18. februar 2012.

Eksterne lenker
---------------

* Iraqi Turkmen Appeal to the European Union
* Iraqi Turkmen Human Rights Research Foundation
* Nowpublic.com
* www.unpo.org
Flagg
**U.S. Public Health Service** er en avdeling i USAs helse- og omsorgsdepartement ledet av USAs assisterende helseminister. Avdelingen har sin historie tilbake til 1798, da det ble etablert et system av marinesykehus i USA. I 1870 ble marinesykehusene samlet under en føderal etat ledet av Surgeon General of the United States. Etter hvert som systemet vokste, ble det omdøpt til Public Health Service i 1912. I 1944 ble lovgrunnlaget fornyet gjennom Public Health Service Act.

Det uniformerte korpset U.S. Public Health Service Commissioned Corps består av mer enn 6 000 offiserer som tjenestegjør ved de ulike etatene som utgjør U.S. Public Health Service.

Referanser
----------

1. ↑   GRID-ID grid.417684.8[Hentet fra Wikidata]
2. ↑

Eksterne lenker
---------------

* (en) Offisielt nettsted Rediger på Wikidata

* (en) United States Public Health Service – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** SUDOC **·** CiNii
 |
«Stavangerfjord» har flere betydninger.
Bilde av skipet Stavangerfjord som dundrer av gårde på sjøen.MS «Stavangerfjord» i Korsfjorden
**MS «Stavangerfjord»** er en cruiseferge tilhørende Fjord Line. Skipet har blitt satt i rute til Hirtshals i Danmark med utgangspunkt i Bergen, Stavanger og Kristiansand.

Skipet
------

Skroget ble bygget ved Stocznia Gdańsk, og resten av byggearbeidet ble gjennomført i Bergen Group Fosen. Skipet ble døpt den 6. juni 2013, og jomfruturen til Hirtshals var den 14. juli 2013.

Skipet er 170 meter langt, 27,5 meter bredt og har en kapasitet på 1500 passasjerer og 600 biler. Den er verdens første og største cruiseferge som har single LNG-motor, noe som betyr lavere utslipp. Med LNG-drift blir utslippene av svovel eliminert, utslipp av nitrogenoksider blir redusert med 92 prosent og partikkelutslippene blir redusert med 92 prosent sammenliknet med skipsmotorer som blir drevet av tungolje.

Skipet fikk 60 nye lugarer i 2017. Hennes søsterskip er MS «Bergensfjord».

### Fasiliteter

Skipet har 370 lugarer, fordelt på 20 ulike kateogorier, fra små lugarer uten vindu, til store suiter med vinduer som går "fra gulv til tak". Det finnes sportsbar og FjordLounge med show på de fleste avganger. Skipet har en liten spillehall, og det arrangeres ofte bingo.

Rute
----

MS «Bergensfjord» ble i 2014 satt inn i ruten Bergen-Hirtshals-Langesund og fra 2023 i ruten Bergen-Hirsthals-Kristiansand. Seilingen tur-retur tar totalt 3 dager. Originalt gikk ruten fra Bergen til Hirtshals, med anløp til Stavanger. Ruten går videre til Hirtshals, deretter seiler skipet til Langesund, før ruten ble gjennomført på samme måte tilbake til Bergen.

Rute| Sted | Ankomst | Avreise |
| --- | --- | --- |
| Bergen | 12.30 | 13.30 |
| Stavanger | 19.00 | 20.00 |
| **Dag 2** |
| Hirtshals | 08.00 | 09.00 |
| Kristiansand | 12.25 | 13.10 |
| Hirtshals | 17.05 | 20.00 |
| **Dag 3** |
| Stavanger | 05.30 | 06.30 |
| Bergen | 12.30 | 13.30 |

Etter ankomst til Hirtshals, gikk skipet tur-retur til Langesund i løpet av 10 timer.

Tidsbruk| Rute | Tidsbruk |
| --- | --- |
| Bergen-Stavanger | 5h 30min |
| Stavanger-Hirtshals | 11h 30min |
| Bergen-Hirtshals | 18h |
| Hirtshals-Kristiansand | 3h 55min |

Referanser
----------

1. ↑  Fjordline.com MS «Stavangerfjord»
2. ↑  MS Stavangerfjord ut, MS Nordlys inn
3. ↑  «Lugarer om bord | MS Stavangerfjord | Våre skip». *Fjord Line*. Besøkt 20. juli 2020.

Eksterne lenker
---------------

* (en) IMO 9586605 – kategori av bilder, video eller lyd på Commons Rediger på Wikidata
* (en) MF «Stavangerfjord» – DNVs skipsregister Rediger på Wikidata

* (en) MF «Stavangerfjord» – Den internasjonale sjøfartsorganisasjonen Rediger på Wikidata
Lilleborg kirke
**Lilleborg menighet** var et prestegjeld tilhørende Nordre Aker prosti i Oslo bispedømme i Den norske kirke. Det omfattet bydelen Torshov i Oslo kommune, med Lilleborg kirke som menighetskirke.

Lilleborg menighet inngikk fra 1. januar 2020 i Torshov og Lilleborg sokn, underlagt Nordre Aker prosti.

Historikk
---------

Lilleborg menighet ble opprettet ved kgl.res. av 19. november 1916, ved at den sørøstre delen av Sagene menighet ble skilt ut som egen menighet. Den nye menighetens grenser skulle følge Sannergata, Fagerheimgata, Tverrbakken, Vossegata, Torshovgata og Akerselva.

Ved kgl.res. av 11. februar 1938 ble menigheten nedlagt og lagt under Paulus menighet, men samtidig ble det opprettet en småkirkemenighet med samme navn. Den skulle også omfatte befolkningen i et strøk begrenset av Torshovgata, Akerselva og Bentsebrugata; dette hadde før hørt til Torshov menighet.

Kronpr. reg.res. av 30. november 1956 opprettet en ny Lilleborg menighet, gjeldende fra 1. januar 1957, ved at deler av Paulus og Petrus menigheter ble skilt ut. Grensene er beskrevet i resolusjonen, avsnitt II, post 2 (jfr. VI).

Menigheter
----------

Prestegjeldet hadde ved sin avvikling følgende menigheter:

* Lilleborg

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Kilder
------

* Forskrift om opprettelse av menigheter, Majorstua menighet, Røa menighet, Lilleborg menighet, Sinsen menihget, Oslo.


1. ↑  Prostier, proster og saksbehandlere, Oslo bispedømme, kirken.no
2. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
3. ↑  Endringer i gravferdsloven og kirkeloven - Rundskriv 20.12.2011. regjeringen.no
**Vike kirkeruin** er ruinen etter en av Modums middelalderkirker. Kirken stod ved gården Østre Vike, øst for Vikersund. Den er omtalt som sognekirke i 1456, men antas å ha blitt oppført på 1200-tallet. Kirken ble formodentlig nedlagt omkring reformasjonen, og i Jens Nilssøns visitasskildring fra 1595 er den omtalt som «en steen kircke met spir paa ... øde, och saa gaat som forfalden». Murene stod til utpå 1700-tallet, men senere er de brukt som steinbrudd.

Murene og fundamentene ble avdekket og utgravet i 1969–70 under ledelse av Luce Hinsch. Det ble ved den anledning funnet 92 mynter, de fleste fra 1200-tallet.

Skipet måler omtrent 15 meter x 10 meter utvendig, og koret er omtrent 6,5 meter x 6,5 meter.

Figurer som antas å stamme fra kirken, er å finne i Drammens Museum.

Referanser
----------

1. ↑  Nielsen, Yngvar, red. (1885). *Biskop Jens Nilssøns Visitatsbøger og reiseoptegnelser 1574–1597*. Kristiania: A.W. Brøggers Bogtrykkeri. s. 350.

Kilder
------

* Christie, Sigrid og Håkon (1986). «Vike kirkeruin». *Norges kirker*. Oslo: Riksantikvaren / Gyldendal. s. 351-354. ISBN 82-573-0948-6.

Eksterne lenker
---------------

* Modum kirkelige fellesråd om ruinen
* Terra Buskerud Arkivert 16. juli 2015 hos Wayback Machine. om ruinen
* (no) «Vike kirkeruin». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Bragernes gamle kirke ca. 1800
Bragernes kirke med omgivelser før brannen
**Gamle Bragernes kirke** var tidligere kirke for Bragernes sogn i Drammen fram til bybrannen i 1866. Den tidligere kirketomten ble siden opparbeidet til park og bærer i dag navnet Gamle Kirkeplass.

Den første kirken som ble reist på Gamle Kirkeplass var en korskirke av tre, oppført i 1628. I 1699 fikk denne kirken et nytt murt tårn.

I 1707 ble det besluttet å rive den første trekirken og bygge en ny inntil det eksisterende murtårnet. Denne kirken ble innviet 19. desember 1708 og ble kalt Hellig Trefoldighetskirke. Dette var også en korskirke av tre utført i barokkstil. I årene 1849–1853 ble kirkens interiør modernisert og fremsto siden i nyklassisistisk stil. Etter brannen i 1866 var deler av det murte tårnet alt som sto igjen av kirken. Deler av inventaret og kirkesølvet ble imidlertid reddet fra kirken under brannen og finnes i dag blant annet i Bragernes kirke, Drammens museum og Norsk Folkemuseum. Dette gjelder blant andre gjenstander døpefonten, deler av altertavlen og prekestolen. En av messinglysekronene henger i Tangen kirke og kirkeskipet som i dag henger i Bragernes kirke, ble også reddet ut av Gamle Bragernes kirke.

En minnestein over Gamle Bragernes kirke ble reist i 1941 der tårnet tidligere sto. Monumentet ble utført av Nic Schiøll, er laget i mørk labrador og bærer et relieff av kirken etter et fotografi.

Ny kirke for Bragernes ble besluttet oppført i stein lengre øst i byen, på Albumløkken. Flyttingen ble blant annet begrunnet med at grunnen på Gamle Kirkeplass ikke kunne bære en steinkirke. Nye Bragernes kirke ble tegnet av arkitekt Ernst Norgren og oppført i rød teglstein som en langkirke i nygotisk stil. Den ble innviet 12. juli 1871.

Kilder
------

* Hentet fra Håkon og Sigrid Christies verk «Norges kirker»
* Per Otto Borgen (red. 2004) Drammen byleksikon, 2. utg. – Forlaget for by- og bygdehistorie, Drammen. ISBN 82-91649-08-1.
**Drammen sykepleierhøgskole** var en høgskole for sykepleierutdanning. Skolen ble etablert i Drammen i 1935 som *Røde Kors sykepleierskole*. Skolen ble i 1994 fusjonert inn i Høgskolen i Buskerud.

Skolen hadde navnet *Røde Kors sykepleierskole* inntil den omkring 1980 fikk navnet *Drammen sykepleierskole*. Fra 1986 het skolen *Drammen sykepleierhøgskole*.

Skolen hadde først lokaler i Konggata 51; i 2007 flyttet den til nye lokaler i Grønland 58, Papirbredden. Skolen var eid av Norges Røde Kors fra starten, men ble overtatt av staten i 1986. Den ble høgskole fra 1986, og ble i 1994 en del av Høgskolen i Buskerud.

Referanser
----------

1. ↑  *Høyere utdanningsinstitusjoner og forskningsinstitusjoner i Norge: fylkesvis oversikt*. [Oslo]: NAVF. 1979. s. 33. ISBN 8272180502.
2. ↑  *Studiehåndbok for Drammen sykepleierhøgskole*. [Drammen]: Høgskolen. 1990. s. 6.
3. ↑  *Drammen sykehus/Buskerud sentralsykehus 100 år*. [Drammen]: [Sentralsykehuset]. 1987. s. 229-235.

|  |  |
| --- | --- |
| Oppslagsverk/autoritetsdata | VIAF
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Ludwik Grohmans villa
**Ludwik Grohmans villa** (polsk *Willa Ludwika Grohmana*) ligger ved Tylna-gaten 9/11 i Łódź. 

Villaen ble bygd i italiensk renessanse i 1881 etter tegninger av Hilary Majewski. Den ble plassert ved siden av en hage og Grohmans spinneri ved Targowa-gaten, med sin gårdsplass begrenset av et tilbygg og et oransjeri. 

Etter at Ludwiks sønn Leon giftet seg ble villaen utbygd og delt i to. Blant annet fikk den nye østlige villadelen en vinterhage. I 1913 ble villaen derimot utbygd i sørøstlig retning.

En portikus fører til villaens hovedinngang. Første etasje hadde både representative og private rom. Med sin heis var bygningen også en av de mest moderne fabrikantresidensene i sin tid. Villaens indre fikk en rik neorenessanseutsmykning med stukkatur, allegoriske dekorasjoner, marmorer, paneler og veggmalerier. I dag er villaen privateid.
Universitetets hovedbygning ved Moder Teresa-plassen.  Foto: TorbjørnS (2014) 
Universitetets avdeling for kunst ved Moder Teresa-plassen.  Foto: TorbjørnS (2014) 
**Universitetet i Tirana** (albansk: **Universiteti i Tiranës**) er det eldste og største universitet i Albania. Det ble grunnlagt i 1957 som *Tiranas statsuniversitet* ved en fusjon av fem akademiske institusjoner. 

Universitetets hovedbygning ble opprinnelig oppført som *Casa di Fascio* av italienerne i 1940-årene er beliggende på Moder Teresa-plassen sør for Tiranas sentrum. Universitetet har ca. 14.000 studenter og 600 vitenskapelig ansatte.[]

Universitet består av syv fakulteter: Medisin, samfunnsvitenskap, naturvitenskap, historie og filologi, jura, økonomi og fremmedspråk.

Eksterne lenker
---------------

* (en) Offisielt nettsted Rediger på Wikidata

* (en) University of Tirana – kategori av bilder, video eller lyd på Commons Rediger på Wikidata
* Universitetet i Tirana på Facebook Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** NKC **·** NKC
 |


1. ↑   eua.eu, besøkt 16. juli 2019[Hentet fra Wikidata]
2. ↑   www.auf.org, besøkt 23. november 2022[Hentet fra Wikidata]
**Martha Ottomine Steen Tynæs** (født 5. november 1870 i Florø, død 8. januar 1930 i Oslo) var en norsk feminist, sosialarbeider og politiker. Hun var formann i Arbeiderpartiets kvindeforbund 1904-1905 og 1906-1920, medlem av Arbeiderpartiets sentralstyre 1901-1918, medlem av bystyret i Oslo 1901-1919, fra 1908-1919 i formannskapet. Brøt med Arbeiderpartiet i 1922 og gikk inn i ledelsen av Norges Socialdemokratiske Arbeiderparti. 

Tynæs var en pioner i arbeiderbevegelsens kvinnebevegelse og en av de første kvinnelige kandidater til Stortinget. Hun var sosialarbeider i Oslo og på Grünerløkka.

Martha Tynes' vei i Groruddalen i Oslo er oppkalt etter henne.

Referanser
----------

1. 1 2   nbl.snl.no[Hentet fra Wikidata]
2. ↑  Norsk biografisk leksikon

Litteratur
----------

* Harriet Clayhills *Kvinner og Klassekamp* 1972

Eksterne lenker
---------------

* Politiske taler av Martha Tynæs, virksommeord.uib.no

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Historisk befolkningsregister
 |
**Blodprosent** er et begrep som tidligere ble mye brukt for konsentrasjon av hemoglobin i blodet. Et godt svar på måling av hemoglobin/blodprosent ville være : Hb: 95%.

I Norge var 14,8 gram hemoglobin pr 100 ml blod bestemt å tilsvare en blodprosent på 100%. En person med Hb 7,4 gram per 100ml blod hadde derfor en blodprosent på 50. På grunn av blodtap under menstruasjon ble normalen 100% fastsatt ved litt lavere hemoglobinkonsentrasjon for kvinner enn for menn.

Tidligere var det vanligere med dårlig kosthold med lite protein og jern som årsak til anemi. Lav hemoglobin/blodprosent kan sees ved mange sykdommer som blødninger, mangelsykdommer, skader og andre.

I dag er det helt forlatt å oppgi hemoglobinkonsentrasjon i blodprosent. Det er likevel en del pasienter som gjerne vil ha oppgitt nivået i blodprosent. For dem multipliseres konsentrasjonen i g/100ml med 7 for å få et tilnærmet prosenttall.

Et gjennomsnittlig hemoglobinmål nå er ca. 14 g/100ml, men kan variere fra 11 til 17 hos friske.

For idrettsfolk er det viktig at blodet kan transportere mye oksygen, som kan oppnås ved øket mengde hemoglobin. Erytropoietin er et hormon som lages i nyrene som stimulerer produksjon av hemoglobin og røde blodlegemer. Ved opphold i stor høyde produserer kroppen mer erytropoietin og blodprosenten stiger. Kunstig erytropoietin er et forbudt dopingmiddel.

Ved bloddoping tappes blod fra idrettsutøveren før en treningsperiode, og lagres. Det samme blodet gis tilbake i blodårene til utøveren før konkurranse for å få høy blodprosent under konkurranse. Dette er forbudt etter dopingreglene.

Blodprosenten og senkning er sammen med urinmikroskopi de analysene som lengst har vært vanlige å utføre ved vanlige legekontor.

Referanser
----------

1. ↑  Waage, Anders (26. juli 2018). «blodprosent». *Store medisinske leksikon* **(norsk)**. Besøkt 11. juni 2018.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon
 |
**Magherafelt** (irsk: *Machaire Fíolta*, «Fíoltas slette») er en liten by og verdslig sogn i grevskapet Londonderry i Nord-Irland. Den ligger ved innsjøen Lough Neagh. Den er en del av distriktet Mid-Ulster. Byen er kjent for sin årlige kulturfestival. Elven Moyola, som er populær blant sportsfiskere, renner et kort stykke utenfor byen. I henhold til folketellingen i 2021 hadde byen en befolkning på 9 071 innbyggere. Den er den største byen sør i fylket og er det sosiale, økonomiske og politiske knutepunktet i området. 

Byen ble grunnlagt av Salters' Company fra City of London under bosetningen i Ulster på 1600-tallet.

Historie
--------

Magherafelt har vært dokumentert som en by siden 1425. Et eldsre navn på området var *Teach Fíolta* – «Fíoltas (kloster) hus». Dette skulle tyde på at det var en klosterbosetning her under ledelse av en Fíolta eller Fighealta, et kvinnelig navn. Stedet for den middelalderske sognekirken kan være preget av ruinene av en senere kirke og kirkegård nederst i Broad Street. Den tidlige middelalderekirken var lokalisert innenfor landområdene til O'Neill av Tyrone.

Bridewell i Magherafelt
Salters Company i London ble tildelt de omkringliggende landene i sørlige Londonderry på begynnelsen av1600-tallet som en del av bosetningen av Ulster på bekostning av innfødte irlendere. Deretter begynte byen å få sin nåværende form med en sentral diamant som dannet hjertet av byen.

Under konflikten i Nord-Irland, lokalt omtalt som «The Troubles», på slutten av 1900-tallet ble 11 mennesker drept i eller i nærheten av Magherafelt i forbindelse med konflikten, hvorav to protestanter ble drept i et bombeangrep i 1982 av IRA.

Kjente bygninger
----------------

Ved enden av Broad Street ligger The Bridewell. Denne bygningen huset tidligere byens rettsbygning og fengsel (*gaol*). Navnet Bridewell er et vanlig navn i Storbritannia og Irland for et fengsel (se eksempelvis Bridewell Palace). Bygningen har siden blitt pusset opp og huser nå byens bibliotek og turistsenter.

Referanser
----------

1. 1 2  «Census 2021 Super Data Zone», *NISRA*
2. ↑  «Machaire Fíolta / Magherafelt», *Placenames Database of Ireland*
3. 1 2 3  Ó Doibhlin, Diarmaid (2022): «A short history of the parish of Magherafelt», *Magherafeltparish.org*
4. ↑  Place Names NI[*død lenke*]
5. ↑  The Salters Company[*død lenke*]
6. ↑  «A Chronology of the Conflict - 1982», *CAIN Archive - Conflict and Politics in Northern Ireland*
7. ↑  Your Pace and Mine, *Bridewell's History*

Eksterne lenker
---------------

* (en) Magherafelt – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.

*Hanse 675* - 2016
**HanseYachts AG** er en tysk yacht-produsent med hovedkontor i byen Greifswald ved Østersjøen. 

Selskapet er en produsent av seilyachter med lengder fra 29 ft (ca. 9 meter) til 67 ft (20,42 meter). Selskapet tilbyr monoskrog-seilbåter under merkene Hanse, Dehler og Moody. Motorbåter selges under merkene Fjord og Sealine.

Historie
--------

Grunnleggeren av HanseYachts Michael Schmidt investerte i 1990 penger i det konkursrammede verftet Schwarz som senere skulle bli HanseYachts. På den tid jobbet Michael Schmidt i det tyske America's Cup-laget, og i 1993 ble den første Hanse-båt, Hanse 291, lansert. Den var konstruert av svenske Carl Beyer som hadde tegnet Aphrodite 291 (også kalt Aphrodite 29) omkring 1982–1983. Hanse 291 har samme skrog, men er ellers en videreutviklet Aphrodite 291. Siden er Hanse 291 videreutviklet til 292 og 301. Hanses neste modell var 331, en videreutvikling av Finngulf 33, som fikk kortere mast og endret innredning.

I mars 2006 kjøpte HanseYachts 51 % av aksjene i norske Fjord Boats AS. Første nye båt etter oppkjøpet var Fjord 40 open. 30. mars 2007 kjøpte selskapet seilbåtmerket'Moody fra britiske Premier Marinas Limited. Første nye båt etter oppkjøpet var den dekkshusbåten Moody 45 DS.

Referanser
----------

1. ↑  «Company profile» **(britisk-engelsk)**. Hanse Yachts. Besøkt 20. februar 2023.
2. ↑  Hanseyachtsag.com; Investor relations

Eksterne lenker
---------------

* (de) Offisielt nettsted Rediger på Wikidata

* (en) HanseYachts AG – kategori av bilder, video eller lyd på Commons Rediger på Wikidata
* Fjordboats
* Moodyboats

| * v
* d
* r
Hanse Yachts-modeller |
| --- |
| Modeller i produksjon: | Hanse 325 • Hanse 355 • Hanse 375 • Hanse 400 • Hanse 430 • Hanse 445 • Hanse 470 • Hanse 545 • Hanse 630e |
| Tidligere modeller: | Hanse 291 • Hanse 292 • Hanse 301 • Hanse 311 • Hanse 312 • Hanse 315 • Hanse 320 • Hanse 331 • Hanse 341 • Hanse 342 • Hanse 350 • Hanse 370 • Hanse 371 • Hanse 371 DS • Hanse 401 • Hanse 411 • Hanse 430e • Hanse 461 • Hanse 470e • Hanse 531 • Hanse 540e |
**Nils Andreas Boe** (født 10. september 1913, død 30 juli 1992), var en amerikansk republikansk politiker og tidligere guvernør i delstaten Sør-Dakota.

Han ble født i tettstedet Baltic (tidligere *St. Olaf*) i Sør Dakota av norske foreldre. Hans far var bonde og pastor Nils N.Boe (1861-1938), opprinnelig fra Vang i Valdres og hans mor var Sissel Cathrine Finseth (1874-1960), med røtter til Hemsedal. Nils Boe utdannet seg til jurist og tok eksamen ved University of Wisconsins Law School i 1937.

Boe representerte byen Sioux Falls i Sør Dakotas lovgivende forsamling fra 1953 til 1958. I perioden 1962-1965 var han Lieutenant Governor of South Dakota til han i 1965 ble valgt som Sør Dakotas 23. guvernør. Denne stillingen hadde han til 1969 da han ble utnevnt til til dommer i United States Customs Court i New York. Fra 1971 til 1977 var han øverste dommer i samme domstol. I tiden 1980-1992 var han dommer ved United States Court of International Trade.

Han døde i 1992 i Sioux Falls, Sør Dakota og er gravlagt på krkegården Woodlawn Cemetery i Sioux Falls.

Referanser
----------

1. ↑   Find a Grave, oppført som Nils Andreas Boe, Find a Grave 15699990, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w6xw4vj6, besøkt 9. oktober 2017[Hentet fra Wikidata]
3. ↑  Nils Andreas Boe - National Governors Association
4. ↑  Nils Andreas Boe. Governor, Judge and Presidential aid - Sioux Falls Washington High School Historical Committee
5. ↑  Nils Andreas Boe - findagrave.com
6. ↑  Nils N. Boe - findagrave
7. ↑  Nils Andreas Boe 1913-1992 - FamilySearch
8. ↑  Nils Andreas Boe - Trail of Governors
9. ↑  Nils Andreas Boe - Court Listener
10. ↑  Nils Boe - BallotPedia

|  |  |
| --- | --- |
| Oppslagsverk/autoritetsdata | Prabook **·** WikiTree **·** VIAF **·** GND **·** LCCN **·** ISNI
 |
**Aston Martin DB2** er en todørs sportsbil laget av britiske Aston Martin fra 1950 til 1953.

Den tok over for Aston Martin DB1 også kjent Aston Martin 2-Litre Sports som hadde fire sylindre i rekke. DB2 fikk en 2,6 liter motor fra Lagonda med seks sylindre i rekke og to overliggende kamaksler. Den var utviklet av William Watson og Walter Owen Bentley. Karosseriet var tegnet av Frank Feeley som også hadde tegnet DB1 og var bygget i amulinium. 

De første prototypene deltok i 24-timersløpet i Le Mans i 1949 og 1950, samt andre steder som i Spa og i 12-timersløpet på Sebring-banen i Amerika.

Den fjerde prototypen, eid av eier David Brown som eide Aston Martin fra 1947.
Lagonda's 2.6-liters rekkesekser avbildet på Tjolöholm i 2012.
Det ble laget 411 eksemplarer, hvorav rundt 100 var 2-dørs cabriolet (drophead coupe) og resten vanlig 2-dørs coupe. De første 49 hadde 3-delt grill som ble kalt "washboard" (vaskebrett). Varianten *Vantage* økte motorkraften fra 105 til 125. 

Den svenske Prins Bertil av Sverige (1912–97) kjøpte to DB2. Han var også kjent som «motorprinsen» og kompis med David Brown (DB). Den første var en 1950-modell drophead, den første drophead i *Vantage* spesifikasjon. I 1986 ble en DB2 importert til Kristiansund, en av de 164 høyrerattede.

Referanser
----------

1. ↑  James Elson, *DB2 which saved Aston Martin and paved way for future classics is sold i* Motor Sport *den 19. juli 2022.*
2. ↑  THE WASHBOARD DB2s REGISTER i.e. THE EARLIEST DB2s fra astonuts.free.fr.
3. ↑  *Royal Aston Martin* i Finansavisen den 22. august 2015.
4. ↑  Jan Sæterli, *Den eneste i Norge!* i Nordmørsposten den 9. april 1987.
**Råholt ungdomsskole** er en ungdomsskole på Råholt i Eidsvoll kommune. Den ble tatt i bruk bruk 3. januar 2005. Skolen har ca. 500 elever og et personale på 60. Dette gjør skolen til den største ungdomsskolen i Eidsvoll. Skolebygningen er et eksempel på en delvis åpen skole. Det har blitt bygd på ny fløy med et større audiorium, administrasjon, kontorer og spesialrom.

Skolen ligger plassert sentralt på Råholt med Råholt bad, Råholthallen og Søndre samfunn som de 
Rektor er Stine Strøm (2018).

Arkitektur
----------

Skolen er tegnet av Kristin Jarmund Arkitekter AS, med Kristin Jarmund, sivilarkitekt MNAL, som ansvarlig arkitekt og Trine Hjelle, interiørarkitekt MNIL, og Kjell Kristian Karlsen, sivilarkitekt MNAL, som saksarkitekter.

Priser og utmerkelser
---------------------

Råholt ungdomsskole vant førstepremie da Designers Saturday og NIL 3. september 2005 i fellesskap kåret årets beste interiør.

Se også
-------

* Liste over skoler i Eidsvoll

Referanser
----------

1. ↑  Interiørpris til Råholt Ungdomsskole[*død lenke*]

Eksterne lenker
---------------

* Hjemmeside[*død lenke*]
* Byggaktuelt: Arkitektonisk high tech i grunnlovsbygda[*død lenke*]
* Eidsvoll kommune
* Råholt ungdomsskole beste interiør (PDF)
* Designers Saturday Awards Arkivert 21. oktober 2007 hos Wayback Machine.

  


| * v
* d
* r
Skoler i Eidsvoll |
| --- |
| Bønsmoen skole (1-7) **·** Dal skole (1-7) **·** Eidsvoll Verk skole (1-7) **·** Eidsvoll videregående skole **·** Feiring skole (1-10) **·** Finstad skole (1-7) **·** Langset skole (1-7) **·** Råholt skole (1-7) **·** Råholt ungdomsskole (8-10) **·** Steinerskolen Eidsvoll (1-10) **·** Vilberg skole (1-7) **·** Vilberg ungdomsskole (8-10) **·** Ås skole (1-7) |

|  |  |
| --- | --- |
| Oppslagsverk/autoritetsdata | Nasjonalt skoleregister **·** Brønnøysundregistrene
 |
**Peter Norton** (født 14. november 1943) er en amerikansk programvareprodusent og filantrop.

Norton ble født i Aberdeen i Washington og studerte ved Reed College i Oregon, hvorfra han graduerte i 1965. På 1980-tallet laget han et populært verktøy for å gjenopprette slettet data fra DOS-disketter, som ble fulgt opp av flere andre verktøy utgitt som programvarepakken Norton Utilities, samt Norton Commander og flere andre programmer.

I 1990 solgte Norton selskapet sitt, Peter Norton Computing, til Symantec, som fortsatt bruker Norton-varemerke på en rekke av sine produkter. Det mest kjente av disse er antivirusprogrammet Norton AntiVirus. Nortons ansikt ble brukt på innpakningen frem til 2001.

Norton og hans fraseparerte kone Eileen Harris Norton eier en av verdens største samlinger av moderne kunst.[]

Referanser
----------

1. ↑   Tsjekkias nasjonale autoritetsdatabase, NKC-identifikator xx0001747, besøkt 23. november 2019[Hentet fra Wikidata]
2. ↑   Social Networks and Archival Context, SNAC Ark-ID w6ks7ww3, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** CiNii
 |
**Johan Petter Barlindhaug** (født 30. juni 1940 i Tromsø) er en norsk forretningsmann. 

Barlindhaug er født og oppvokst i Tromsø. Han er gründer av Barlindhaug-konsernet som er Nord-Norges største rådgivnings- og utbyggingsselskap. Han er også sentral i etablering og drift av Perpetuum som er totalleverandør av avfallstjenester i nordområdene. Han er dessuten sentral i etablering av det første nordnorsk-eide oljeselskapet North Energy med hovedbase i Alta. Barlindhaug er en samfunnsutvikler med et stort nettverk, lokalt, nasjonalt og internasjonalt, både innen næringsliv og politikk. Han har hatt en rekke private og offentlige verv, og er en sentral aktør i de politiske diskusjonene om utvikling av nord-områdene.

Det kongelige hoff kunngjorde 20. november 2009 at kongen hadde utnevnt Barlindhaug til kommandør av St. Olavs Orden «for samfunnsnyttig virke.» Det ble samtidig sagt at det ved beslutning om tildeling er «lagt vesentlig vekt på Barlindhaugs sentrale betydning for samfunns- og næringsutviklingen i Nord-Norge.» Barlindhaug ble i 1995 utnevnt til offiser av Republikken Italias fortjenstorden. Barlindhaug har tidligere vært kommunestyrerepresentant i Tromsø for Venstre Han er nå vararepresentant for Venstre i Tromsø og står på 47.-plass på Tromsø Venstres valgliste i 2011.

Referanser
----------

1. ↑  «Utnevnelse til St. Olavs Orden», kongehuset.no, besøkt 20. november 2009.
2. ↑  Dettaglio decorato Arkivert 14. mars 2016 hos Wayback Machine. Presidente della Repubblica.